wannaphong/clean_thaiwikipedia huggingface dataset:
# โรงเรียนสอนคนตาบอดกรุงเทพ
โรงเรียนสอนคนตาบอดกรุงเทพ เป็นโรงเรียนสอนคนตาบอดแห่งแรกในประเทศไทย ภายใต้การดำเนินงานของ มูลนิธิช่วยคนตาบอดแห่งประเทศไทย ในพระบรมราชินูปถัมภ์

 ประวัติ 
มิสเจนีวีฟ คอล์ฟิลด์ สตรีตาบอดชาวอเมริกัน ได้ริเริ่มก่อตั้งโรงเรียน เมื่อวันที่ 12 มกราคม พ.ศ. 2482 โดยใช้ชื่อว่า โรงเรียนสอนคนตาบอด โดยใช้บ้านหลังเล็กๆ ที่ ถนนคอชเช่ ศาลาแดง นับว่าเป็น โรงเรียนสอนเด็กพิการแห่งแรกในประเทศไทย นักเรียนคนแรก คือ หม่อมเจ้าพวงมาศผกา ดิศกุล ได้มีผู้มีจิตกุศล ช่วยเหลือ และสนับสนุน โดยตั้งเป็น มูลนิธิช่วยคนตาบอดแห่งประเทศไทย ในวันที่ 10 พฤษภาคม พ.ศ. 2482 นับเป็น มูลนิธิสงเคราะห์คนพิการ แห่งแรกในประเทศไทย ต่อมา ได้ย้ายโรงเรียนสอนคนตาบอดไปอยู่ตามที่ต่าง ๆ เนื่องจากมีนักเรียนเพิ่มมากขึ้น และเกิดสงครามโลกครั้งที่สอง

จนในที่สุดปี พ.ศ. 2492 รัฐบาลสมัย จอมพล ป.พิบูลสงคราม อนุมัติให้เช่าที่ดินของสำนักงานทรัพย์สินส่วนพระมหากษัตริย์ (ปัจจุบันคือสำนักงานพระคลังข้างที่) เนื้อที่ 8 ไร่เศษ ณ สี่แยกตึกชัย ถนนราชวิถี เป็นที่ตั้งของโรงเรียนสอนคนตาบอดจนมาถึงปัจจุบัน

ปีการศึกษา 2503 โรงเรียนฯ ได้เข้าสู่ระบบการศึกษาของ กระทรวงศึกษาธิการ ภายใต้สังกัด สำนักงานคณะกรรมการการศึกษาเอกชน

เมื่อเดือนตุลาคม พ.ศ. 2520 ได้เปลี่ยนชื่อเป็น โรงเรียนสอนคนตาบอดกรุงเทพ จัดเป็นโรงเรียนเอกชนการกุศล ปัจจุบันมีนักเรียนกว่า 250 คน ทั้งนักเรียน ประจำ - ไปกลับ โดยเปิดสอนตั้งแต่ระดับชั้น อนุบาล ถึง ประถมศึกษาปีที่ 6 ส่วนระดับมัธยมศึกษาตอนต้น ทางโรงเรียนจัดการศึกษาแบบเรียนร่วม เมื่อปีการศึกษา 2540

นอกจากจะให้การศึกษาตามหลักสูตรแล้ว โรงเรียนฯ ยังส่งเสริมนักเรียนในด้านภาษา ดนตรี กีฬา เทคโนโลยี และ อาชีพ ตลอดจนให้ได้รับการตรวจรักษาตา และได้รับการเอาใจใส่ดูแลด้านสุขภาพ เป็นอย่างดีด้วย

 สัญลักษณ์ 
ตรารูปวงกลม 2 วงซ้อนกัน ด้านบน เป็นชื่อโรงเรียนภาษาไทย ส่วนด้านล่าง เป็นชื่อโรงเรียนภาษาอังกฤษ ภายในวงกลม มีคำว่า "สงเคราะห์" อยู่ด้านบนประภาคาร และคำว่า "คนตาบอด" อยู่ด้านล่างประภาคาร

ความหมาย ประภาคาร คือ กระโจมไฟ ที่ให้แสงสว่าง แก่ผู้ที่เดินทาง ในทะเลอันกว้างใหญ่ เปรียบเสมือนกับ โรงเรียนสอนคนตาบอดกรุงเทพ ที่ให้แสงสว่าง และความหวัง แก่นักเรียนตาบอด

 สีประจำโรงเรียน 
สีดำ - เหลือง
 สีดำ คือ ความมืด หมายถึง คนตาบอด
 สีเหลือง คือ แสงสว่าง หมายถึง ความรุ่งโรจน์ ความหวัง สติปัญญาและคุณธรรม

สองสีรวมกัน หมายถึง การศึกษานำทางคนตาบอด ให้มีสติปัญญา และคุณธรรม ให้สามารถพึ่งพาตนได้

 เพลงประจำโรงเรียน 
ในปี พ.ศ. 2495 พระบาทสมเด็จพระเจ้าอยู่หัว รัชกาลที่ ๙ ทรงพระราชนิพนธ์เพลง "ยิ้มสู้" เพื่อ สร้างขวัญ และ กำลังใจ แก่คนตาบอดทุกคน โดยทรงสอน เนื้อร้อง และ ทำนอง ให้ นักเรียนของโรงเรียนฯ ด้วยพระองค์เอง เพลงพระราชนิพนธ์ "ยิ้มสู้" จึงเป็น เพลงประจำโรงเรียนสอนคนตาบอดกรุงเทพ นับแต่นั้นมา

 แหล่งข้อมูลอื่น 

 เว็บไซต์ โรงเรียนสอนคนตาบอดกรุงเทพ 
 เว็บไซต์  มูลนิธิช่วยคนตาบอดแห่งประเทศไทย ในพระบรมราชินูปถัมภ์

สอนคนตาบอด
หมวดหมู่:สถานที่เพื่อคนพิการ
สอนคนตาบอดกรุงเทพ
หมวดหมู่:ก่อตั้งในจังหวัดพระนครในปี พ.ศ. 2482
# แพลเลเดียม
แพลเลเดียม  เป็นธาตุที่มีหมายเลขอะตอม 46 และสัญลักษณ์คือ Pd

แพลเลเดียมเป็นโลหะทรานซิชันหายาก อยู่ในกลุ่มเดียวกับแพลทินัม ซึ่งเป็นพวกโลหะมีสกุล สีขาวเงิน มีสมบัติทางเคมีคล้ายกับแพลทินัม สามารถสกัดได้จากแร่ทองแดงและนิกเกิล ใช้ประโยชน์เป็นตัวเร่งปฏิกิริยา ในอุตสาหกรรมเครื่องเพชร

คุณสมบัติ

แพลเลเดียมอยู่ในหมู่ 10 ในตารางธาตุ:

Z ธาตุ  จำนวนของอิเล็กตรอน/ชั้น 28  นิกเกิล  2, 8, 16, 2 หรือ 2, 8, 17, 1 46  แพลเลเดียม  2, 8, 18, 18, 0 78  แพลตินัม  2, 8, 18, 32, 17, 1 110  ดาร์มสตัดเทียม  2, 8, 18, 32, 32, 16, 2

 แหล่งข้อมูล 
 Basic Information
# เงิน (โลหะ)
เงิน  คือธาตุที่มีเลขอะตอม 47 และสัญลักษณ์คือ Ag (,) เงินเป็นโลหะทรานซิชันสีขาวเงิน มีสมบัติการนำความร้อนและไฟฟ้าได้ดีมาก ในธรรมชาติอาจรวมอยู่ในแร่อื่นๆ หรืออยู่อิสระ เงินใช้ประโยชน์ในการทำเหรียญ เครื่องประดับ ภาชนะบนโต๊ะอาหาร และอุตสาหกรรมการถ่ายรูป มีผู้ค้นพบคือ โรเบิร์ต แบนฟอตร์

 การนำไปใช้ 

 เงินตรา
 อัญมณีและเครื่องเงิน โดยโลหะเงินสามารถใช้ร่วมกับโลหะชนิดอื่น เพื่อประกอบเป็นเครื่องประดับอันสวยงาม เช่น ทองคำ ทองแดง เหล็ก ทองเหลือง นอกจากนี้ เครื่องเงินยังมีประโยชน์มากในด้านใช้สอย เช่น ช้อน ส้อม มีด เป็นต้น
 การทำฟัน โดยใช้เงินผสมกับดีบุก และโลหะอื่นๆ เพื่อให้ได้ amalgams ที่ใช้สำหรับอุดฟัน การผสมผงของโลหะเงินเข้ากับโลหะอื่นนั้น จะช่วยให้  amalgams สามารถปรับตัวรับเข้ากับรูของฟันที่ต้องการอุดได้เป็นอย่างดี อีกทั้งยังจับตัวแข็งภายในเวลาไม่กี่นาที
 การถ่ายภาพและอุปกรณ์อิเล็กทรอนิกส์ การถ่ายภาพจะใช้เงินในรูปแบบของไลด์ไนเตรตและสีเงิน อีกทั้งผลิตภัณฑ์ไฟฟ้าบางชนิดก็มีโลหะเงินเป็นส่วนประกอบสำคัญ เช่นสายเคเบิล สายลำโพง นาฬิกาก็ยังใช้แบตเตอรี่ซิลเวอร์ออกไซด์ เนื่องจากมีอายุการใช้งานที่ยาวนาน เป็นต้น
 เลนส์และกระจก กระจกที่ต้องการการสะท้อนเหนือกว่าธรรมดา ส่วนใหญ่ทำมาจากเงิน ในขณะที่กระจกทั่วไปส่วนใหญ่ทำจากอะลูมิเนียม
 ใช้ในอุตสาหกรรมและการพาณิชย์ โลหะเงินใช้สำหรับสร้างสิ่งที่มีคุณภาพสูง เครื่องดนตรีประเภทเป่าลมต่าง ๆ และเงินที่ใช้ในการทำอัลลอยด์บัดกรีและประสาน
 ด้านการแพทย์ เป็นส่วนประกอบของอุปกรณ์การแพทย์ต่าง ๆ อาจถูกใช้เพื่อรักษาโรคติดเชื้อภายนอก เงินยังใช้ในการใช้งานทางการแพทย์บางอย่าง เช่น สายสวนปัสสาวะ และท่อช่วยหายใจ เป็นต้น
 การลงทุน 
 เสื้อผ้า  เงินสามารถยับยั้งการเจริญเติบโตของเชื้อแบคทีเรียและเชื้อราบนเสื้อผ้า เช่น ถุงเท้า เสื้อกีฬา เพื่อลดกลิ่นอันไม่พึงประสงค์และความเสี่ยงของการติดเชื้อแบคทีเรียและเชื้อรา ที่รวมอยู่ในเสื้อผ้าหรือรองเท้า โดยใช้อนุภาคซิลเวอร์นาโนในพอลิเมอจากเส้นด้ายเคลือบด้วยเงิน

 แหล่งข้อมูล 

งเงิน
งเงิน
หมวดหมู่:โลหะมีค่า
# ดีบุก
ดีบุก (อังกฤษ: Tin) คือธาตุเคมีที่มีหมายเลขอะตอม 50 และสัญลักษณ์คือ Sn (มาจากคำในภาษาลาตินว่า Stannum) ดีบุกเป็นโลหะที่ไม่ดี หลอมเหลวได้ง่าย ถูกอ๊อกซิไดซ์ในอากาศได้ดี แต่ทนต่อการกัดกร่อนดีกว่าเหล็ก พบในโลหะผสมหลายชนิด ใช้ประโยชน์ในการเคลือบโลหะเพื่อป้องกันการกัดกร่อน ดีบุกส่วนใหญ่สกัดได้จากแร่แคสสิเตอร์ไรต์ (cassiterite)

 แหล่งแร่ดีบุก 
แหล่งแร่ดีบุกพบดีบุกทุกภาคในประเทศไทย พบมากที่สุดในภาคใต้ แหล่งดีบุกที่สำคัญทวีปเอเชียเป็นแหล่งผลิตดีบุกมากที่สุดในโลก ได้แก่บริเวณเอเชียตะวันออกเฉียงใต้ ในประเทศมาเลเซีย อินโดนีเซีย และไทย

ดูเพิ่ม
 แหล่งแร่ดีบุกในประเทศไทย
# เทลลูเรียม
เทลลูเรียม  คือธาตุที่มีหมายเลขอะตอม 52 และสัญลักษณ์คือ Te  เทลลูเรียมเป็นธาตุกึ่งโลหะ (metalloid) มีสีขาวเงินเหมือนดีบุก เทลลูเรียมมีสมบัติทางเคมีใกล้เคียงกับซีลีเนียมและกำมะถัน ใช้ประโยชน์ในการทำโลหะผสมและสารกึ่งตัวนำ
# พลวง
พลวง  คือธาตุที่มีหมายเลขอะตอม 51 และสัญลักษณ์คือ Sb (มาจากคำในภาษาลาตินว่า Stibium) พลวงเป็นธาตุกึ่งโลหะ (metalloid) มี 4 อัญญรูป ที่มีความเสถียรจะเป็นโลหะสีฟ้า พลวงที่มีสีเหลืองและดำจะเป็นอโลหะที่ไม่เสถียร พลวงใช้ประโยชน์ในการทำสีเซรามิก สารเคลือบผิว โลหะผสม อิเล็กโทรดและยาง

 แหล่งแร่พลวงในประเทศไทย 

แร่พลวงพบมากในจังหวัดแม่ฮ่องสอน, เชียงใหม่, ลำปาง, ลำพูน, แพร่, ตาก, เชียงราย, สุโขทัย, กาญจนบุรี, ชลบุรี, ระยอง, สุราษฎร์ธานี, ตรัง และสตูล
# ซีเซียม
ซีเซียม (อังกฤษ:Cesium) คือธาตุเคมีที่มีหมายเลขอะตอม 55 และสัญลักษณ์คือ Cs ซีเซียมเป็นธาตุโลหะแอลคาไลมีลักษณะเป็นเงินทองอ่อนนุ่มเป็นของเหลวที่อุณหภูมิห้อง ธาตุนี้ใช้ในนาฬิกาอะตอม
# ซีนอน
| Critical pressure || 5.84 MPa
|-
| Critical temperature || 289.8 K (16.6 °C)

ซีนอน  คือธาตุเคมีที่มีหมายเลขอะตอม 54 และสัญลักษณ์คือ Xe  ซีนอนเป็นธาตุที่มีลักษณะเป็นแก๊สมีสกุล (Noble gases) ไม่มีสี ไม่มีกลิ่น น้ำหนักมาก พบเพียงเล็กน้อยในบรรยากาศโลก 
-มีน้ำหนักอะตอมเท่ากับ 131.30 amu 
-จุดหลอมเหลวเท่ากับ -111.9 องศา
-จุดเดือด

(โดยประมาณ)อยู่ที่ -108.12 +/- .01 องศา 
ความหนาที่(stp) 5.8971 g/l
เลขออกซิเดชันสามัญ +2,+4,+6,+8 1.

 สารประกอบซีนอน 
นีล บาร์เลตต์ได้ศึกษาสารประกอบของแพลทินัมชนิดหนึ่ง คือ แพลทินัมเฮกซะฟลูออไรด์ ซึ่งสามารถดึงอิเล็กตรอน 1 ตัวออกจากโมเลกุลของออกซิเจนกลายเป็นสารประกอบไดออกซิเจนิล เฮกซะฟลูออกโรแพลทิเนต เขาทราบว่าค่าพลังงานไอออไนเซชันของซีนอนนั้นใกล้เคียงกับของออกซิเจนในสภาวะโมเลกุลมาก จึงได้ทดลองซ้ำกับซีนอน พบว่าได้ผลึกของซีนามอนเฮกซะฟลูออโรแพลทิเนต (V) ซึ่งสามารถลบล้างความเชื่อดั้งเดิมที่เชื่อว่า "แก๊สมีสกุลไม่สามารถเกิดสารประกอบได้" ลงอย่างสิ้นเชิง

การค้นพบ
ซีนอนเป็นธาตุที่ถูกค้นพบโดย Sir William Ramsey และ M.W.Travers เมือ่ปี ค.ศ.1898 ซึ่งการค้นพบซีนอนนั้นเกิดจากการที่พยายามทำให้แก๊ส คริปทอน(Kr)บริสุทธิ์โดยการกลั่นแบบลำดับส่วนจึงทำให้พบแก๊สที่มีความหนาแนนสูงผิดปกติและทราบว่าเป็นธาตุใหม่จากการศึกษาสเปกตรัมซึ่งคำว่า "xenon" มาจากภาษากรีก หมายถึง "the stranger" ซึ่งหมายถึงคนแปลกหน้า และธาตุซีนอนมีการปรากฏเพียงแค่ 0.006 ใน 1 ล้านส่วน ในชั้นบรรยากาศ 

ประวัติของธาตุซีนอน
ธาตุซีนอนถูกค้นพบในประเทศอังกฤษโดยนักเคมี Sir William Ramsey และ M.W.Travers เมื่อปี ค.ศ.1898 ไม่นานหลังจากการค้นพบองค์ประกอบของธาตุคริปทอน และ นีออน พวกเขาก็ได้คิดค้นธาตุซีนอนขึ้นมาในสภาพที่เป็นกากที่เหลือจากการระเหยส่วนประกอบของอากาศภายในของเหลว  
ต่อมาในช่วงทศวรรษที่ 1930 วิศวกรชาวอเมริกัน แฮโรลด์ เอ็ดเคอร์ตัน ได้มีการเริ่มสำรวจแสงแฟลชเทคโนโลยีเพื่อการถ่ายภาพด้วยความเร็วสูงหลังจากการสำรวจเส็จสิ้นลงทำให้เขาประดิษฐ์ไฟแฟลชของซีนอนที่สร้างโดยกระบวนการส่งกระแสไฟฟ้าผ่านท่อสั้นๆที่เต็มไปด้วยก๊าซซีนอนขึ้นมา ต่อมาในปี 1934 เอ็ดเกอร์ดันสามารถสร้างไฟกระพริบสั้นๆให้เป็นหนึ่งมิลลิด้วยกระบวนการดังกล่าวได้
ในปี 1939 แพทย์ชาวอเมริกันอัลเบิร์ด จูเนียร์ เริ่มทำการสำรวจสาเหตุของการ"เมา" ในการดำน้ำลงไปในระยะทางที่ลึกมาก ทำให้เขาผ่านการทดสอบเนื่องจากสามารถระงับความรู้สึกเมื่ออยู่ใต้น้ำโดยไม่เมาได้และต่อมาพบว่าเกิดจากนักดำน้ำไม่มีการรับรู้หรือไม่รู้สึกอะไรเลยเมื่ออยู่ในน้ำที่ลึก จากผลการทดลองของอัลเบร์ดอาจอนุมานได้ว่าก๊าซซีนอนสามารถนำมาใช้เป็นยาชาได้
ต่อมาซีนอนได้มีการตีพิมพ์ครั้งแรกว่าสามารถระงับความรู้สึกได้ในปี 1946 โดยนักวิจัยทางการแพทย์อเมริกันจอห์นเอชเรนซ์ซึ่งเขาได้ทำการทดลองในสิ่งมีชีวิตจำพวกหนู ซีนอนถูกนำมาใช้ครั้งแรกในฐานะยาสลบในห้องผ่าตัดในปี 1951 โดยนายแพทย์จ๊วร์ตซีคัลเลน ชาวอเมริกันที่ดำเนินการจนประสบความสำเร็จในห้องผ่าตัดผู้ป่วย

การประยุกต์ใช้งาน
ซีนอนมีใช้ในเชิงพาณิชย์ค่อนข้างน้อยมาก มันถูกใช้ในโคมไฟแฟลชถ่ายภาพ, โคมไฟ stroboscopic สูง intensitive โค้ง โคมไฟสำหรับการฉายภาพเคลื่อนไหวและความดันสูง โคมไฟโค้งกับผลิตภัณฑ์แสงอัลตราไวโอเลต (จำลองแสงอาทิตย์) การใช้งานอื่น ๆ เช่นยาชาทั่วไปซีนอน 'สีฟ้า' ไฟหน้าและไฟตัดหมอกจะใช้ในยานพาหนะบางอย่าง พวกมันส่องสว่างได้มากกว่าไฟธรรมดาทั่วไป

ข้อควรระวัง
การสูดดมก๊าซซีนอนซึ่งเป็นก๊าซเฉื่อยและจัดเป็น asphyxiant ในระดับความเข้มข้นที่มากเกินไปจะส่งผลทำให้เกิดอาการวิงเวียนศีรษะ คลื่นใส้ อาเจียน การสูญเสียสติ หรืออาจจะถึงขั้นเสียชีวิตเลยก็เป็นได้
# แลนทานัม
แลนทานัม (อังกฤษ:Lanthanum) คือธาตุเคมีที่มีหมายเลขอะตอม 57 และสัญลักษณ์คือ La  แลนทานัมเป็นธาตุโลหะมีลักษณะเป็นสีเงินขาวอ่อนนุ่มยืดเป็นเส้นตีเป็นแผ่นได้และตัดได้ด้วยมีด  แลนทานัมเป็นธาตุโลหะหนักที่ไวต่อปฏิกิริยาเคมีมากตัวหนึ่ง มันสามารถทำปฏิกิริยาได้โดยตรงกับธาตุ 
 คาร์บอน
 ไนโตรเจน 
 โบรอน 
 ซีลีเนียม 
 ซิลิคอน 
 ฟอสฟอรัส
 กำมะถัน
 ธาตุแฮโลเจน 
มันจะถูกออกซิไดส์์อย่างรวดเร็วในอากาศ และสามารถละลายในน้ำร้อนได้เร็วกว่าน้ำเย็นมาก

ลแลนทานัม
ลแลนทานัม
ลแลนทานัม
ลแลนทานัม
# แบเรียม
แบเรียม  คือธาตุที่มีหมายเลขอะตอม 56 และสัญลักษณ์คือ Ba แบเรียมเป็นธาตุโลหะแอลคาไลน์เอิร์ทมีลักษณะเป็นสีเงินอ่อนนุ่มหลอมเหลวที่อุณหภูมิสูงมาก อ๊อกไซด์ของมันเรียกแบริตา (baryta) ตามธรรมชาติพบในแร่แบไรต์ไม่พบในสภาพบริสุทธิ์เพราะไวต่อปฏิกิริยาเคมีกับอากาศ

 ประโยชน์ 
 สารประกอบของแบเรียมใช้ทำสี
 แบเรียมซัลเฟตใช้ในการถ่ายภาพทางการแพทย์ เรียกว่า แป้งแบเรียม
# ลูทีเชียม
ลูทีเชียม  คือธาตุที่มีหมายเลขอะตอม 71 และสัญลักษณ์คือ Lu ลูทีเชียมเป็นธาตุโลหะที่อยู่ในกลุ่มหายากมักพบอยู่กับอิตเทรียม ใช้ประโยชน์ในโลหะผสมและเป็นตัวเร่งปฏิกิริยาเคมี
# ทังสเตน
| 182W || 26.50% || > 1 E21 y
| α || colspan="2" | not observed
|- 
| 183W || 14.3% || > 1 E21 y
| α || colspan="2" | not observed
|-
| 184W || 30.64% || > 1 E21 y
| α || colspan="2" | not observed

|-
| 186W || 28.43% || > 1 E21 y
| α || colspan="2" | not observed

ทังสเตน หรือ วุลฟรัม  คือธาตุที่มีเลขอะตอม 74 และสัญลักษณ์คือ W (จากภาษาลาตินว่า wolframium) 

ทังสเตนเป็นธาตุโลหะทรานซิชันสีขาวเทาแข็งและหนัก พบมากในแร่หลายชนิดประกอบด้วย วุลแฟรไมต์และชีไรต์ ทังสเตนในรูปบริสุทธิ์ใช้ในงานไฟฟ้าโดยเฉพาะไส้หลอดไฟฟ้า และการผลิตโลหะผสม

ทางภาคใต้พบในจังหวัดนครศรีธรรมราช ได้แก่ อำเภอเมือง ร่อนพิบูลย์ ท่าศาลา สิชล ฉวาง พิปูน
และจังหวัดอื่น ๆ เช่น พัทลุง และทางเหนือตอนบนในจังหวัด เชียงราย

ปฏิกิริยา คือ การแยกโลหะทังสเตนออกจากสินแร่ใช้กระบวนการที่ซับซ้อน หลายขั้นตอนซึ่งสุดท้ายจะได้เป็นผงทังสเตน (VI) ออกไซด์ (WO3) จากนั้นให้ความร้อนที่อุณหภูมิ 550-850◦C เพื่อทำปฏิกิริยากับ H2 ในสภาพที่ไม่มีอากาศเพื่อไม่ให้เกิดการระเบิดของ H2 จะได้ทังสเตนในลักษณะเป็นผงที่นำไปอัดเป็นแท่งต่อไปดังสมการ

WO3(s) + 3H2(g) → W(s) + 3H2O(l)

ประโยชน์ของแร่ทังสเตน คือ โลหะทังสเตน ที่ถลุงแล้วมีความสำคัญอย่างยิ่งต่ออุตสาหกรรมหนัก ใช้ผสมเหล็กกล้าในการทำเครื่องมือหรืออุปกรณ์ที่ทนความร้อนสูง ทำเครื่องจักรกล หัวเจาะเกราะ ใบมีด ตะไบ ใบเลื่อย ไส้หลอดไฟฟ้า และหลอดวิทยุ นอกจากนี้ ยังใช้ในการทำสีอุตสาหกรรมเครื่องปั้นดินเผาและเครื่องแก้ว 

 แหล่งข้อมูล
# ออสเมียม
ออสเมียม(อังกฤษ:Osmium) คือธาตุเคมีที่มีหมายเลขอะตอม 76 และสัญลักษณ์คือ Os
ออสเมียมเป็นธาตุโลหะทรานซิชันสีน้ำเงินเทาหรือน้ำเงิน-ดำแข็งและเปราะอยู่ในกลุ่มของแพลทินัมออสเมียมเป็นธาตุที่มีความหนาแน่นมากที่สุดใช้ผสมกับแพลทินัมและอิริเดียม ในธรรมชาติพบออสเมียมในรูปโลหะผสมในแร่แพลทินัม ออสเมียมในรูปเต็ตรอกไซด์ใช้ย้อมเนื้อเยื่อและหมึกพิมพ์ลายนิ้วมือ  โลหะผสมของออสเมียมใช้ทำหัวปากกาหมึกซึม
# รีเนียม
รีเนียม  คือธาตุที่มีหมายเลขอะตอม 75 และสัญลักษณ์คือ Re รีเนียมเป็นธาตุโลหะทรานซิชันสีขาวเงิน  รีเนียมมีสมบัติทางเคมีคล้ายแมงกานีส ใช้ประโยชน์ในการผลิตโลหะผสมรีเนียมเป็นผลพลอยได้จากการทำให้โมลิบดีนัมบริสุทธิ์และการผลิตโลหะผสมระหว่างรีเนียมและโมลิบดีนัม
# อิริเดียม
อิริเดียม  คือธาตุที่มีหมายเลขอะตอม 77 และสัญลักษณ์คือ Ir
อิริเดียมเป็นธาตุโลหะทรานซิชันสีเงินขาวแข็งมากหนักและเปราะอยู่ในกลุ่มของแพลทินัม อิริเดียมใช้ทำโลหะผสมที่ต้องการความแข็งมาก ๆ ที่อุณหภูมิสูง ๆ ในธรรมชาติพบเป็นโลหะผสมอยู่กับ แพลทินัมและออสเมียม   อิริเดียมทนต่อการกัดกร่อนจึงเหมาะสำหรับทำอุปกรณ์ที่ใช้งานหนักในที่อุณหภูมิสูง ๆ 
และมันยังเป็นตัวเพิ่มความแข็งให้แพลทินัมด้วย

อิริเดียม
อิริเดียม
อิริเดียม
อิริเดียม
หมวดหมู่:โลหะมีสกุล
หมวดหมู่:โลหะมีค่า
# สตีน สตีนเซิน ปลีเกอร์
สตีน สตีนเซิน ปลีเกอร์ (11 ตุลาคม พ.ศ. 2325 - 26 มีนาคม พ.ศ. 2391) เป็นนักเขียนเรื่องสั้นและกวีชาวเดนมาร์ก เขาได้ชื่อว่าเป็นบิดาแห่งเรื่องสั้นสมจริงของเดนมาร์ก เขาเขียนเรื่องสั้นไว้นับร้อยเรื่อง และบทกวีอีกสามร้อยบท เล่าเรื่องราวเกี่ยวกับผู้คนในคาบสมุทรจัตแลนด์ (ภาคกลางของประเทศ) ด้วยอารมณ์ขันเสียดสีและมุมมองมืดมนของคนท้อแท้เบื่อโลก เนื่องจากครอบครัวเป็นบาทหลวงมาหลายชั่วอายุคน ปลีเกอร์เองก็ได้เป็นบาทหลวงในชนบท หลังจากหลงใหลเสน่ห์อาชีพครูและเกษตรกรอยู่พักสั้น ๆ แล้วไปเรียนจนจบปริญญาเอกสาขาเทววิทยาจากโคเปนเฮเกนเมื่ออายุ 27 ปี นอกจากเป็นบาทหลวงผู้ยากไร้ ถูกประชาชนเกลียดชังจนกระทั่งถูกบีบให้ลาออกในปี  ค.ศ. 1847 แล้ว ปลีเกอร์ยังเคราะห์ร้ายในชีวิตแต่งงานอีกด้วย หญิงม่ายวัย 17 ซึ่งแต่งงานกันตอนเขาอายุ 28 ปี มีลูกให้เขาสิบคน แต่แล้วกลับทิ้งเขาไปหลังจากอยู่กินกันมาสิบเจ็ดปี  ปี ค.ศ. 1826  ปลีเกอร์ออกนิตยสารวิจารณ์ชื่อ Nordlyset (แสงขั้วโลกเหนือ) ซึ่งตีพิมพ์เรื่องสั้นส่วนใหญ่ของเขา นอกจากนี้เขายังแปลงานเขียนของออสเซียน (กวีชาวสกอต) เป็นภาษาเดนมาร์ก และได้รับอิทธิพลจากกวีผู้นี้ด้วย 
 
 ผลงาน 
 Brudstykker af en Landsbydegns Dagbog ("Diary of a Parish Clerk") (ค.ศ. 1824 นวนิยาย) 
 Trækfuglene ("Birds of Passage") (ค.ศ. 1838 บทกวี)
# เว็บเซิร์ฟเวอร์
เว็บเซิร์ฟเวอร์  คือซอฟต์แวร์และฮาร์ดแวร์ของคอมพิวเตอร์ที่สามารถรับคำขอผ่านทาง HTTP ซึ่งเป็นโพรโทคอลเครือข่ายที่สร้างขึ้นเพื่อเผยแพร่เนื้อหาของเว็บ หรือผ่านทาง HTTPS ซึ่งเป็นรูปแบบที่ปลอดภัยขึ้น ตัวผู้ใช้งาน (user agent) ซึ่งอาจคือเว็บเบราว์เซอร์ หรือ เว็บครอว์เลอร์ จะเริ่มต้นการสื่อสารโดยการส่งคำขอรีซอร์สเฉพาะชุดหนึ่งผ่านทาง HTTP และเว็บเซิร์ฟเวอร์จะตอบกลับด้วยเนื้อหาของรีซอร์สนั้น หรือด้วยข้อความแอร์เรอร์ นอกจากนี้ เว็บเซิร์ฟเวอร์ยังสามารถรับและเก็บรีซอร์สที่ถูกส่งมาโดยตัวผู้ใช้งานหากมีการติดตั้งให้ทำเช่นนั้น

เว็บเซิร์ฟเวอร์อาจเป็นได้ตั้งแต่คอมพิวเตอร์เครื่องเดียวหรือระบบเอ็มเบ็ด เช่น เราเทอร์, พรินเทอร์, เว็บแคม ที่มีการติดตั้งระบบให้ทำงานเป็นเว็บเซิร์ฟเวอร์ ในขณะที่เว็บไซต์ที่มีการเข้าชม (traffic) สูง โดยทั่วไปจะรันเว็บเซิร์ฟเวอร์ผ่านชุดคอมพิวเตอร์จำนวนมาก (fleets of computers) ที่ออกแบบมาโดยเฉพาะ
# ตรัง (แก้ความกำกวม)
ตรัง อาจหมายถึง:
 จังหวัดตรัง
 อำเภอเมืองตรัง
 เทศบาลนครตรัง
 สถานีรถไฟตรัง
 แม่น้ำตรัง
 ตำบลตรัง (จังหวัดปัตตานี)
 สนามบินตรัง
 สโมสรฟุตบอลตรัง
# นครโลหะ
นครโลหะ (The Caves of Steel) เป็นนิยายวิทยาศาสตร์ของไอแซค อสิมอฟ ถือเป็นหนังสือเล่มที่ 1 ในชุดนักสืบหุ่นยนต์ (The Elijah Baley Detecctive Series) 

 ประวัติการตีพิมพ์ 
 "โลหะนคร" (สเปคตรัม 10) แปลและเรียบเรียงโดย ภาพรรณ จัดพิมพ์โดย สำนักพิมพ์คอลเลจ บุคส์ ปีพ.ศ. 2518
 "นักสืบหุ่นยนต์" แปลและเรียบเรียงโดย ระเริงชัย พิมพ์ครั้งที่ 1 จัดพิมพ์โดย สำนักพิมพ์วิทยาศาสตร์สร้างสรรค์ ปี พ.ศ. 2527
 "นักสืบหุ่นยนต์" แปลและเรียบเรียงโดย ระเริงชัย พิมพ์ครั้งที่ 2 จัดพิมพ์โดย สำนักพิมพ์เบญจรงค์ 
 "นครโลหะ" แปลและเรียบเรียงโดย ระเริงชัย พิมพ์ครั้งที่ 3 จัดพิมพ์โดย Sceince Fiction Publishing House ปีพ.ศ. 2540
 "โลหะนคร" แปลและเรียบเรียงโดย กลุ่มออบิท และ ภาพรรณ จัดพิมพ์โดย สำนักพิมพ์โปรวิชั่น ปีพ.ศ. 2545

 เนื้อเรื่องย่อ 
ในอนาคต มนุษย์โลกบางส่วนอพยพไปตั้งรกรากบนโลกอื่นและพัฒนาวิทยาการอย่างสูงจนกระทั่งเริ่มตัดสายสัมพันธ์กับโลกมนุษย์ ในทางกลับกันโลกมนุษย์ในอนาคตมีประชากรล้นโลกคนต้องอยู่อาศัยกันอย่างแออัด ส่วนใหญ่ลงไปอยู่ในนครใต้ดิน ซึงมีผลทำให้มนุษย์โลกส่วนใหญ่เป็นโรคกลัวที่โล่งไปโดยปริยาย นักสืบอิไลจาห์ แบลีย์ต้องสืบสวนคดีฆาตกรรมชาวอวกาศรายหนึ่งซึ่งผู้ต้องสงสัยคือหัวหน้างานของเขาโดยตรง และงานชิ้นนี้มีความสำคัญมากเพราะชาวอวกาศอาจใช้เป็นข้ออ้างในการประกาศสงครามกับโลกมนุษย์ได้ เขาต้องร่วมงานกับหุ่นยนต์ดานีล หุ่นยนต์เหมือนมนุษย์ที่ชาวอวกาศสร้างขึ้น ทั้งสองร่วมกันคลี่คลายคดีลงได้และเกิดมิตรภาพต่อกัน

 ฉาก 
 นครอวกาศ
 โลก

 ตัวละครสำคัญ 
 อีไลจาห์ แบลีย์ 
 ดานีล โอลิวาว์
 ฮาน ฟาสโตล์ฟ 
 ดร.รอจ ซาร์ตัน เป็นผู้ร่วมงานกับ ดร.ฮาน ฟาสโตล์ฟ ในการสร้างหุ่นยนต์ต่างๆ ผลงานที่ยิ่งใหญ่ที่สุดที่ร่วมมือกับดร.ฮาน ฟาสโตล์ฟ จนสำเร็จ ก็คือ ห.ดานีล โอลิวาว์หุ่นมนุษย์ตัวแรกในประวัติศาสตร์ ดร.รอจ ซาร์ตัน เสียชีวิตบนโลกมนุษย์ ด้วยสาเหตุจากการฆาตกรรม จึงทำให้ อีไลจาห์ แบลีย์ ได้รับหน้าที่ให้มาสืบสวนสาเหตุการตาย
# พ่อมด
พ่อมด (อังกฤษ: wizard) ในภาษาแองโกลแซกซอน Wit(z) หมายถึง ผู้รอบรู้ หรือ ผู้แสวงหาความรู้ บางทีคำว่า wit แต่เดิมอาจหมายรวมทั้งพ่อมดและแม่มด แล้วเพี้ยนเป็น witch กับ wizard ในภายหลัง ในภาษาไทยมาจากคำว่า มด

พ่อมด นักเวทมนตร์ หรือผู้ใช้เวทมนตร์ คือผู้ที่มีความรู้เกี่ยวกับศาสตร์ลึกลับ หรือมีศิลปะในการใช้เวทมนตร์หรือคาถา หรือมีความสามารถในการทำสิ่งต่าง ๆ โดยใช้วิธีเหนือธรรมชาติ หรือวิธีที่ไม่สามารถอธิบายได้ด้วยเหตุผลที่มีอยู่  หรือวิธีที่ไม่เป็นที่รู้จักอย่างแพร่หลาย

พ่อมดในตำนาน มักเป็นคนแก่ตัวสูงใหญ่ ใส่หมวกปลายแหลมยาวปิดบังใบหน้า มีหนวดเคราสีขาวยาว (พ่อมดขาว) ใส่ชุดคลุมยาวจนถึงพื้น ถือไม้กายาสิทธิ์หรือคทา
มีความเก่งกาจทางด้าน เวทมนตร์ มีอายุหลายร้อยปี 
มักกล่าวถึงคู่กับ แม่มด ส่วนใหญ่พ่อมดจะมีคุณธรรม ศีลธรรม ซึ่งตรงกันข้ามกับ แม่มด
ลักษณะของพ่อมดในบางครั้งอาจดูคลับคล้ายกับร่างแปลงของเทพ โอดิน ในตำนานนอร์ส
ที่มักใส่หมวกปิดบังใบหน้า และใส่ชุดคลุมยาวเช่นเดียวกัน

พ่อมดคนสำคัญเป็นที่รู้จักกันดีที่สุดคือ เมอร์ลิน พ่อมดผู้เป็นที่ปรึกษาของกษัตริย์อาเธอร์แห่งอัศวินโต๊ะกลม นั่นเอง
# นครหุ่นยนต์
นครหุ่นยนต์  เป็นนิยายวิทยาศาสตร์ประพันธ์โดย ไอแซค อสิมอฟ ถือเป็นหนังสือเล่มที่ 4 ในชุด นักสืบหุ่นยนต์ (The Elijah Baley Detecctive Series) 

 ประวัติการตีพิมพ์ 
 "หุ่นยนต์พิทักษ์โลก" แปลและเรียบเรียงโดย พันธุ์ อรรณพ จัดพิมพ์โดย สำนักพิมพ์ไต้ฝุ่น ปีพ.ศ. 2533
 "นครหุ่นยนต์" แปลและเรียบเรียงโดย ระเริงชัย จัดพิมพ์โดย Science Fiction Publishing House ปีพ.ศ. 2540

 เนื้อเรื่องย่อ 
หลังการเสียชีวิตของอีไลจาห์ แบลีย์ 200 ปี มนุษย์โลกได้อพยพไปตั้งรกรากยังดาวอื่นๆ มากมาย ทำให้เขากลายเป็นวีรบุรุษและตำนานของชาวอาณานิคม    และด้วยความช่วยเหลืออย่างลับๆ ของหุ่นยนต์จิสการ์ด หุ่นยนต์ที่มีความสามารถในการอ่านใจ และชักจูงจิตใจมนุษย์ได้ ทำให้มนุษย์ขยายอาณานิคมอย่างต่อเนื่อง 

ดี.จี. แบลีย์  ทายาทรุ่นที่7 ของอีไลจาห์ ได้มาขอความช่วยเหลือจากแกลเดียให้ช่วยคลี่คลายปริศนาเรื่องโซลาเรีย พิภพกำเนิดของเธอที่ถูกทิ้งร้าง ดานีล และ จิสการ์ด ได้ติดตามเธอไปยังโซลาเรีย  พิภพแบลีย์ และโลกมนุษย์ด้วย   

กลุ่มของดี.จี. ได้ล่วงรู้ถึงแผนการทำลายล้างโลกของ ดร.อมานิโร ศัตรูเก่าของอีไลจาห์ ผู้ไม่เคยลืมความแค้นของตนเลยในช่วงเวลา 200 ปี   ทั้งดานีลและจิสการ์ด ต้องช่วยเหลือโลกมนุษย์อย่างลับๆ ด้วยความยากลำบากเพราะถูกผูกมัดด้วยกฎ 3 ข้อของหุ่นยนต์อยู่   แต่ในที่สุดก็สามารถข้ามพ้นไปได้ด้วยคำสั่งเสียของอีไลจาห์ที่ว่า ให้คำนึงถึงความสำคัญของมวลมนุษยชาติโดยรวมมากกว่าคนเพียงเล็กน้อย

 ฉาก 
 พิภพออโรร่า
 พิภพโซลาเรีย
 พิภพแบลีย์
 โลก

 ตัวละครสำคัญ 
 ดี.จี. แบลีย์ 
 ดานีล โอลิวาล์ว
 จิสการ์ด เรเวนดอล์ฟ
 แกลเดีย เดลแมร์
 เคลเดน อมานิโร
# นครอรุณรุ่ง
นครอรุณรุ่ง  เป็นนิยายวิทยาศาสตร์ของไอแซค อสิมอฟ ถือเป็นหนังสือเล่มที่ 3 ในชุดนักสืบหุ่นยนต์ (The Elijah Baley Detecctive Series) 

 ประวัติการตีพิมพ์ 
 "จักรวาลหุ่นยนต์" แปลและเรียบเรียงโดย กุลติ จัดพิมพ์โดย สำนักพิมพ์วิทยาศาสตร์สร้างสรรค์ พิมพ์ครั้งที่ 1, ปีพ.ศ. 2527
 "นครอรุณรุ่ง" แปลและเรียบเรียงโดย กุลติ จัดพิมพ์โดย Science Fiction Publishing House ปีพ.ศ. 2540

 เนื้อเรื่องย่อ 
นักสืบอิไลจาห์ แบลีย์จำต้องเดินทางไปสางคดีฆาตกรรมหุ่นยนต์ที่ดาวออโรร่า งานชิ้นนี้นอกจากมีผลโดยตรงต่อหน้าที่การงานของเขายังมีผลต่อนโยบายการตั้งถิ่นฐานของมนุษย์บนดาวดวงอื่นอีกด้วย เขาได้ร่วมงานกับห.แดนีลอีกครั้ง และเผชิญหน้ากับแกลเดีย หญิงสาวที่เขาปรารถนามาตลอด ในครั้งนี้เขาไม่สามารถเห็นใจเธอได้อีกเพราะมีชะตาของโลกเป็นเดิมพัน จนกระทั่งเธอเปิดเผยความจริงที่น่าตกใจออกมา หุ่นยนต์ที่ถูกฆาตกรรมคือสามีของเธอ!

นักสืบอิไลจาห์ แบลีย์ทำงานด้วยความยากลำบาก เขาต้องต่อสู้กับอาการกลัวที่โล่งของตัวเอง และทำความเข้าใจสภาพสังคมต่างดาวของออรอร่า   คดียิ่งซับซ้อนยิ่งขึ้นเนื่องจากมีความเกี่ยวพันกับการเมืองที่ละเอียดอ่อนและนักการเมืองผู้ทรงอิทธิพลของออโรร่า 

ในที่สุด เมื่อเขาเปิดเผยตัวผู้กระทำผิดได้ก็ต้องพบความจริงที่น่าตกใจยิ่งกว่า นั่นคือเรื่องของหุ่นยนต์จิสการ์ดที่จะมีความสำคัญต่อความอยู่รอดของมนุษย์โลกในอนาคต

ภาพประกอบเรื่องของStepen Youll 
 ฉาก 
 ออโรร่า

 ตัวละครสำคัญ 
 อีไลจาห์ แบลีย์ 
 ดานีล โอลิวาล์ว
 จิสการ์ด เรเวนดอล์ฟ
 แกลเดีย เดลแมร์
 ฮาน ฟาสโตล์ฟ 
 เคลเดน อมานิโร
# นครสุริยะ
นครสุริยะ   เป็นนิยายวิทยาศาสตร์ของไอแซค อสิมอฟ ถือเป็นหนังสือเล่มที่ 2 ในชุดนักสืบหุ่นยนต์ (The Elijah Baley Detective Series) 

 ประวัติการตีพิมพ์ 
 "อาทิตย์เปลือย" แปลและเรียบเรียงโดย ประหยัด โภคฐิติยุกต์ จัดพิมพ์โดย สำนักพิมพ์ซีเอ็ด ปีพ.ศ. 2526
 "สุริยานคร" แปลและเรียบเรียงโดย    จัดพิมพ์โดย สำนักพิมพ์ไต้ฝุ่น
 "นครสุริยะ" แปลและเรียบเรียงโดย ประหยัด โภคฐิติยุกต์ จัดพิมพ์โดย Science Fiction Publishing House ปีพ.ศ. 2540
 "ตะวันเปลือย" แปลและเรียบเรียงโดย แสงทอง ไชยกอบเพชร จัดพิมพ์โดย สำนักพิมพ์เอนิกมา
 "นักรบอวกาศ" แปลและเรียบเรียงโดย แสงทอง ไชยกอบเพชร จัดพิมพ์โดย สำนักพิมพ์เอนิกมา

 เนื้อเรื่องย่อ 

นักสืบอิไลจาห์ แบลีย์ได้ร่วมงานกับห.ดานีล โอลิวาห์อีกครั้ง ทั้งสองต้องสางคดีฆาตกรรมซึ่งไม่เคยเกิดขึ้นมาก่อนในโลกโซลาเรีย ผู้ต้องสงสัยมีเพียงคนเดียวคือแกลเดีย และผู้ต้องสงสัยคนเดียวกันนี้ก็ไม่มีทางที่จะก่อคดีฆาตกรรมได้ การสะสางคดีเป็นไปอย่างยากลำบากเนื่องจากสภาพสังคมและวัฒนธรรมที่แตกต่างอย่างมากระหว่างชาวโซลาเลียและชาวโลก โดยเฉพาะความรักสันโดษสุดขั้วของชาวโซลาเรียที่ตลอดชีวิตแทบจะไม่พบปะกับใครเลย และแต่ละคนยังมีหุ่นยนต์รับใช้กว่าหมื่นตัว!
นักสืบอิไลจาห์ต้องอาศัยสัญชาตญาณและความรู้เรื่องหุ่นยนต์ของดานีลเข้ามาช่วยคลี่คลายคดีจนลุล่วง

ภาพประกอบเรื่องของ Stephen Youll  

 ฉาก 
 โซลาเรีย

 ตัวละครสำคัญ 
 อีไลจาห์ แบลีย์ 
 ดานีล โอลิวาว์
 แกลเดีย เดลแมร์
# GE
GE หรือ Ge เป็นอักษรย่อภาษาอังกฤษสามารถหมายถึง:
 เจเนอรัลอิเล็กทริก (General Electric) บริษัทเทคโนโลยีชั้นนำของโลก
 กูเกิล เอิร์ธ ซอฟต์แวร์โลกจำลองของกูเกิล
 Granado Espada เกมออนไลน์ของบริษัท เอเชียซอฟต์ (Asiasoft)
 เจอร์เมเนียม (Ge) ธาตุเคมี
 ประเทศจอร์เจีย รหัสประเทศว่า GE
 จีอา (Gaia) ชื่อของเทพในตำนาน
 วิศวกรรมพันธุกรรม (Genetic Engineering)
 วิศวกรรมทั่วไป (General Engineering)
 กลุ่มบริษัท จี.อี. แคปิตอล (ประเทศไทย)
 บริษัท จี.อี.แคปปิตอล (ประเทศไทย) จำกัด -- สถาบันการเงินที่ไม่ใช่ธนาคาร (non-bank)
 ธนาคารจีอี มันนี่ เพื่อรายย่อย จำกัด (มหาชน) -- ธนาคารเพื่อลูกค้ารายย่อย
 บริษัท จีอี แคปปิตอล ออโต้ ลีส จำกัด (มหาชน) -- ธุรกิจสินเชื่อรถยนต์
 จีอี (รถจักร) มีชื่ออย่างเป็นทางการว่า "General Electric Diesel Electric Locomotives"
# แทลเลียม
แทลเลียม  คือธาตุที่มีหมายเลขอะตอม 81 และสัญลักษณ์คือ Tl  เป็นธาตุโลหะสีเทา เนื้ออ่อนนุ่ม สามารถยืดได้คล้ายดีบุก แต่เมื่อสัมผัสอากาศจะเปลี่ยนสี  แทลเลียมเป็นธาตุที่มีลักษณะคล้ายอินเดียมคือเป็นโลหะที่หายาก และอ่อนนิ่มมาก ไม่มีการออกไซด์เคลือบที่ผิว ดังนี้นจึงเกิดปฏิกิริยาออกซิเดชันกับออกซิเจนในอากาศอย่างรวดเร็ว แทลเลียมมีเลขออกซิเดชันได้ทั้ง +1 และ +3มูลนิธิ สอวน.. (2553). เคมี 2 (ธาตุเธพรีเซนเทเทีฟ กลุ่ม S ธาตุพรีเซนเททีฟ กลุ่ม P ธาตุทรานซิชัน แลนทาไนด์และออกทิไนด์ ของแข็ง). มูลนิธิ สอวน.. หน้า 19.

แทลเลียมมีพิษมาก ใช้ทำยาเบื่อหนูและฆ่าแมลง เป็นต้นเหตุให้เกิดมะเร็งจึงถูกห้ามใช้ในหลายประเทศ นอกจากนี้ยังใช้ตรวจสอบรังสีอินฟราเรดด้วย